section_heading: Recenzije
paragraph_text: Pojavio se na nekoliko popisa najboljih albuma. Godine 2007. časopis Rock Hard uvrstio ga je na 194. mjesto popisa "500 najboljih albuma svih vremena". Godine 2009. isti je časopis uvrstio taj album na popis najvažnijih pionira black metala.<ref> U posebnom izdanju Rock Harda posvećenom drugom valu black metala Wolf-Rüdiger Mühlmann nazvao ga je "najvažnijim djelom što se tiče melodičnog švedskog black/death metala"; dodao je da je skupina "više krčilac puteva nego dio scene, ali je svejedno neophodna".<ref> Međutim, urednici tog časopisa nisu ga uvrstili na popis 25 najvažnijih black metal albuma jer smatraju da su "Morbid Angel, Deicide, Dissection, At the Gates, Grotesque i ostali [...] važni pioniri i povezane skupine, ali ih se uglavnom ubraja u sastave death metala."<ref> U knjizi The Encyclopaedia of Heavy Metal Music album se naziva "brutalnim i čudovišno zlobnim black metal albumom".<ref> Godine 2011. Metal Hammer uvrstio je uradak na popis najvažnijih albuma objavljenih od 1995. do 1998. i nazvao ga je "kasno objavljenim spojem death metala i black metala: melodičan je, zlokoban i hipnotičan".<ref>